
U 
n reunion cu a bin ocho luna laat, 
simplemente no por produci nin- 
gun tipo di solucion y ayera mainta un 
biaha mas, a keda comproba cu ora 
no tin seriedad di parti di gobierno y 
principalmente Parlamento, ta surgi un 
situacion caminda pueblo ta esun cu 
ta keda perhudica. Ocho luna despues 
cu fraccion di AVP a dirigi un carta na 
Presidente di Parlamento, Edgard Vro- 
lijk cu a drenta Parlamento oficial dia 
16 di Augustus 2022, e reunion aki a 
wordo yama. 


Ya for di prome cu e reunion a tuma 
luga, por a anticipa cu esaki lo bira 
otro reunion caminda e confrontacion 
politico lo a domina henter e reunion, 
ya cu te ainda demasiado parlamen- 
tarionan, principalmente e grupo di 
11 cu ta sostene e actual gobierno di 
coalicion, ta sigui kere cu nan oblig- 
acion ta di sigui sirbi interes di nan 
gobierno y no esun di pueblo, cual nan 
a huramenta pa haci. 
Tambe ta un hecho cu e reunion aki, 
hasta si parlamentarionan a bin cu 
recomendacionnan pa alivia e situa- 
cion financiero penoso di gran parti 
di pueblo, practicamente no tabata 
posibel mirando e compromiso cu 
gobierno tin cu Hulanda caminda a 
haci palabracionnan concreto pa loke 
ta presupuesto di 2023. 


E houvast di gobierno Hulandes riba e 
presupuesto aki, no ta permiti ningun 
espacio financiero posibel pa crea un 
fondo special pa yuda esunnan den 
mas necesidad, al contrario ta pueblo 
lo bay sinti e peso di e impacto di 
aumento di costo di bida ainda mucho 
mas. 
Ministernan cu a papia riba e maneho 
cu nan ta hibando, a trata di floria nan 


maneho mas tanto cu por caminda 
un biaha mas e gobernantenan aki ta 
sigui mira e pandemia di covid, como 
e culpabel mayor pa e situacion finan- 
ciero precario di henter pueblo. 


Mas di 55 mil persona ta pasando den 
situacionnan dificil, situacionnan finan- 
ciero hopi delicado y confrontando 
retonan financiero ainda mas grandi cu 
ta na caminda y cual ningun minister 
di gabinete Wever Croes II, a mustra di 
tin curashi pa informa pueblo di e situ- 
acion aki. 


E impacto di aumento di costo di 
bida no ta bay cambia por lo pronto 
caminda siman pasa caba un scol a 
manda informa mayornan cu pa aña 
escolar nobo, mayornan lo tin cu paga 
mas pa nan yiu por atende scol y haya 
un educacion y ta algo cu ayera mainta 
no a ni wordo atendi pa gobierno. 
Muchanan cu tin cu cumpra laptop pa 
nan sigui cu nan lesnan na scol pero 
caminda gran parti di e muchanan aki, 
nan famia no tin e poder financiero pa 
cubri esaki. 
Ayera mainta ningun momento gobi- 
erno a ofrece pa carga parti di e gasto 
aki di un pueblo cu ya no por duna 


mas, cu simplemente NO tin mas pa 
duna mientras cu ainda tin BBO na 
frontera cu tambe lo bay tin su efecto 
riba entrada di tur famia na Aruba. 


Varios Parlamentario a uza nan espacio 
pa haci mas tanto politica partidista y 
sin haci un esfuerso pa sea forsa gobi- 
erno pa lanta para pa un pueblo den 
necesidad pero si a bay tras di contrin- 
cantenan politico mustrando un biaha 
mas un mentalidad caminda pueblo no 
ta esun cu nan ta sirbi. 
Gobierno ayera mainta a trata di 
pinta un panorama bunita, a trada di 
convence pueblo cu tur cos ta bon 
pero en realidad gabinete Wever Croes 
II lo bay den historia como e gobi- 
erno cu mas a ranca for di cartera di 
pueblo, aki por papia di miyones, hasta 
biyones den un lapso di seis aña pero 
sin cu pueblo a mira progreso pa esaki. 


Pues en realidad e reunion di ayera no 
solamente tabata hopi laat pa wordo 
atendi pero gobierno manera tabata 
di spera, ningun minister a presenta 
un vision positivo na cual pueblo por 
a carga un tiki speransa cu dentro di 
poco e situacion financiero lo cambia y 
drecha pa pueblo. 


Miembronan di MEP ta parce e Old Boys 
Club cu Dangui Oduber a papia di dje 


Reunion riba impacto di aumento drastico di comestibel no a surti efecto 

E 
exminister a bay Corte pasobra e ta sinti cu e caso Fla- 
mingo ta alargando demasiado. No tin un decision ainda 
si ta persiguie of no. Y tempo tal bay pasando. 
Despues di tratamento di e caso el a declara pafo di Corte cu 
e caso aki ta cabando cu ne y toch el a bisa di ta sinti posi- 
tivo cu por bini un decision na su fabor. Pero esaki a resulta 
di no ta e caso. A pesar cu el a apela na su situacion personal 
unda cu el a perde hopi caba, tanto den aspecto personal 
como su negoshi cu e mester a cera debi na e hecho cu e 
no ta haya ningun prestamo di banco mientras cu e ta bou 
investigacion, e no a haya rason cerca Hues Comisario. 
E no tabata un kortgeding pero a acudi cerca Hues Comisario 
pa pone un termino pa Ministerio Publico dicidi pa caba riba 
su caso. 


Esaki ta algo cu a haci na november caba, unda cu a bini 
dilanti cu den luna di januari e proces-verbaal lo ta cla. Esey 
a sosode pero ya caba ta finalisando april y nada ainda. E no 
ta compronde pakico a tarda. 
Awo a bini decision den e caso aki cu tambe a rechasa su 
peticion. Esaki pasobra e fiscal ta nobo y mester di sufici- 
ente tempo pa lesa e proces-verbaal, evalua si e ta traha 
un dagvaarding y tambe tempo pa hinca e dagvaarding den 
otro. Pues manera cos ta pinta, e lo por dura algun luna mas. 
OM ta traha bruha 


AWEMainta por a compronde cu e caso aki ta data di 2019, 


pues bastante tempo pasa. Banda di esaki mando di OM 
mester tabata por sa cu e persona encarga cu e caso lo a 
bay bek su pais of baha cu pensioen. Pues mester a percura 
pone prioridad pa e caso aki ta cla prome cu e bandona 
Aruba, of pone uno banda di dje cu si tin poco conocemento 
di e caso. 
Por corda den caso Avestruz e fiscal encarga su contracto a 
vence y mester a bandona Aruba prome cu e caso a finalisa. 
Ora cu a informa Hues di esey, e Magistrado a duna di conoce 
cu esey no ta su problema y mester regla e asunto interna- 
mente. Cu e situacion ey no a mira cu mando di OM a tuma 
e conseho na serio pa e caso aki tambe. 


A 
yera mainta tabatin e debate den Parlamen- 
to, manera el a wordo describi, riba pobre- 
sa na Aruba. Un debate cu lo mester a bira prin- 
cipalmente entre e dos lidernan politico mas 
grandi di Aruba. Aunke cu AVP su fraccion ta- 
bata esun cu a pidi e reunion aki mas cu 8 luna, 
no a keda demostra e interes di parti di e frac- 
cion aki. 
Despues cu e lider di AVP a hiba palabra, 
el a practicamente disparce for di sala di 
Parlamento. No solamente e lider, pero tambe 
e otro miembronan. Esnan cu a mira continu- 
amente presente tabata Mervin Wyatt Ras y 
Gerlien Croes. 
E comentarionan cu a ricibi ta cu hustamente 
e actitud aki ta cuminda pa Gobierno ataca e 
partido berde. Y mas ainda di e lider di e partido 
berde cu masha poco ta mir’e activamente den 
sala di Parlamento. 


Un biaha mas Otmar Oduber a sali man bashi di Corte 


Fraccion AVP critica pa ta ausente den reunion cu nan a pidi 

Are you our prospective Administrative Officer – Pension 
in the Life department at our Guardian Group Fatum Aruba Office? 


Scan the QR code or use the link below to apply: 
https://qrco.de/GGAdminoff 


Administrative Officer - Pension 
As an Administrative Officer for the Pension Department at Guardian Group 
Fatum you are responsible for: 
• executing administrative activities related to customers policies 
• claims administration 
• answering customer questions. This should be in line with (departmental) 
guidelines, procedures and work instructions in such a way that the data is 
correctly administered 
• issuance of policies in a timely and correct way 
• resolving internal and external queries 
• optimally supporting colleagues in their jobs. 


Let’s make life better! Join us, apply now. 


Are you who we’re looking for? 
Become part of the Aruba team! 


live easy 


A 
yera mainta durante di un reunion publico cu a wordo pidi for di luna 
di Augustus di 2022, relaciona cu ‘impacto riba poder di compra debi 
na aumento drastico di costo di bida,’ porfin a wordo yama. 
Un reunion cu fraccion di AVP a pidi for di 8 luna pasa, caminda mien- 
tras tanto e impacto riba poder di compra a sigui empeora, caminda for di 
inicio di e reunion caba, por a tuma nota di un situacion cu no ta inusual 
pero si hopi yamativo. 
Presidente di Parlamento, Edgard Vrolijk, a dicidi di no sinta riba stoel di 
Presidente di Parlamento pero a prefera di sinta den stoel como parla- 
mentario pa fraccion di MEP, lagando e vice Presidente di Parlamento, 
Raymond Kamperveen, asumi e rol como presidente. 
Un sorpresa cu na momento cu sr Vrolijk a haya turno pa haci su disert- 
acion, el a aclaria na e momentonan ey, cu e cambio aki tabata pa su 
persona hunga politico loke e lo no por a haci como Presidente durante di 
e reunion. 
Pues Presidente di Parlamento, ta dicidi di pone su responsabilidad un 


Presidente di Parlamento ta 
confirma falta di seriedad di Gobierno 


banda, pa presta su mes pa haci politica pa e 
gabinete cu e ta sostene caba como Presidente 
ya cu e ta e number 11 miembro di e fraccion 
cu ta haci existencia di gabinete Wever Croes 
posibel. 
Na momento di analisa contenido di loke pres- 
idente/parlamentario Vrolijk a trece dilanti, 
tabata nada pa yuda pueblo haya un tiki alivio 
di su gobierno cu e ta sostene pero mas tanto 
rol di Presidente di Parlamento, ayera tabata 
pa hiba un confrontacion directo cu lider di 
fraccion y di partido AVP, sr Mike Eman. 
Ta algo insolito den Reino Hulandes, cu ta haya 
un Presidente di Parlamento cu ta cambia su 
responsabilidad pa un dia, pa e bin dilanti y 
haci politica partidista pa su partido, pa su 
fraccion, sin cu el a yuda pa busca un solu- 
cion of alivio pa e pueblo cu e tin cu repre- 
senta como representante di pueblo den 
Parlamento. 
No solamente e cambio di su rol tabata cuestio- 
nabel pero henter Vrolijk su disertacion tabata 
algo sin contenido cu cual e por a sikiera pidi 
su gobierno cu e tin cu sostene, pa alivia e 
peso financiero cu ta afectando finansas den 
practicamente tur cas rond di Aruba. 
E forma di procede aki no ta usual y un 
biaha mas Edgard Vrolijk a confirma cu den 
Parlamento, no ta su persona tin tur cos di 
bisa pero awor ta loke gobierno mand’e pa 
haci, e tin cu haci esaki y esey el a confirma 
ayera durante di e reunion. 
Pa colmo un reunion cu Vrolijk mes a pone un 
banda pa 8 luna largo, no a brinda respet na 
parlamento pa yama un reunion manera cu su 
responsabilidad ta exigi y pa awo e dicidi con 
facil e ta pa haci wega politico cu Parlamento 
pa e ultimo seis añanan. 

EXECUTORIALE VERKOOP 
(AUCTION) 
Executieveiling in opdracht van de hypotheekverstrekker; openbare verkoop krachtens artikel 
3:268 van het Burgerlijk Wetboek van Aruba van de volgende onroerende zaken: 
Weg Seroe Blanco 28 


het recht van erfpacht op een perceel domeingrond tot 11-12-2067, 725 m², 
gelegen te Weg Seroe Blanco, kadastraal bekend als Derde Afdeling Sectie K nummer 264. 
Inzetprijs: Afl. 142.000,00; 


Onderhandse biedingen mogelijk. 
Pos Chikito 27-D 


het recht van erfpacht op een perceel domeingrond tot 09-12-2043, 648 m², gelegen te Pos 
Chikito, kadastraal bekend als Derde Afdeling Sectie G nummer 830. 
Inzetprijs: Afl. 99.000,00; 


Onderhandse biedingen mogelijk. 
De openbare verkoop vindt plaats eerst bij opbod en vervolgens bij afmijning. 
De openbare veiling vindt plaats op 26 mei 2023, om 10:00 uur 
ten overstaan van notaris mr. C.M.A. Helmeyer, notaris in Aruba, 
in de veilingzaal van Surfside Marina (Dolphin Room) aan de 
L.G. Smith Boulevard 7 in Aruba. 
Let op: 
In het geval onderhandse bieding (nog) mogelijk is, kunnen potentiële kopers hun bieding(en) uitbrengen door 
het invullen van een door notariskantoor Helmeyer opgesteld biedformulier, 
met overlegging van een bankgarantie en geldig identiteitsbewijs. De bieding dient uiterlijk 14 dagen vóór 
datum van openbare veiling, schriftelijk en onvoorwaardelijk te worden ingeleverd op het kantoor van Notaris 
Helmeyer. De veilingvoorwaarden zullen uiterlijk 8 dagen voor de verkoopdatum beschikbaar zijn op het 
kantoor van Notaris Helmeyer. 
Voor aanvullende informatie over de veiling en/of juridische vragen kunt u contact met ons opnemen: 


Notariskantoor Helmeyer 
Elleboogstraat 11-13 
Tel: 280-2020 / WhatsApp: 699-28020 
veiling@notarishelmeyer.com / auction@notarishelmeyer.com 
www.notarishelmeyer.com 


C 
u cifranan cu Centraal Bureau Statistiek a 
presenta recientemente, ayera mainta lider 
di fraccion di AVP, Mike Eman a mustra con tanto 
pensionadonan como esunnan di entrada abou, 
a bay atras den informa espantoso. “E pais aki a 
crea un AOV y cada momento cu a midi AOV na 
con e ta cumpli cu necesidad basico pa hendenan 
por percura pa nan tin pan riba mesa, cu nan por 
paga pa nan cas, cu nan por paga pa nan necesi- 
dadnan, e fondo di pensioen tabata tey pa percu- 
ra cu e AOV aki ta mas alcansabel posibel. 


Sinembargo awe cifranan cu nos tin di CBS ta 
indica cu tin 22 mil pensionado y ora cu mira 
kico un pensionado tin na entrada y mira ta e 
‘bestaansminimum,’ cada pensionado desde 
2022 ta cay 700 florin atras tur luna pa nan por 
paga pa nan necesidadnan. Esaki ta cosnan cu a 
inicia desde 2017 cu a bin dor di redoblacion di 
BBO, inicialmente di 3 pa 6 riba tres schakel cu ta 
igual na un aumento di 18%, riba costo di bida di 
nos ciudadanonan pa despues a bira subi esaki 
cu 1% cu ta bira finalmente un aumento di 3% y 
awor gobierno ta bay pone un 7% mas na fron- 
tera. 


CBS ta mustra cu for di 2017 c’un persona cu 
salario minimo of un pensionado por tabatin 
un deficit di 200 te cu 300 florin, tumando e 
‘Reparatietoeslag’ , esaki lo a bira un deficit di 
150 florin pero awe na 2022, e deficit aki pa un 
empleado cu salario minimo, ta di 713 florin y pa 
un pensionado e deficit aki ta di 800 pa 1000 
florin y esaki ora cu ta trata di un persona cu ta 
bibando su so. Si ta dos persona bibando hunto, 
esaki lo ta mucho mas y esaki ta e realidad cu 
Aruba ta bibando y pa tal motibo desde Augustus 
di 2022, fraccion di AVP a solicita un reunion 
publico di Parlamento pa por discuti riba e tema 
serio aki. 
Durante tratamento di presupuesto 2023, frac- 
cion di AVP a entrega un presupuesto alternativa 
pidiendo un aumento di e ‘Reparatietoeslag’ pa 
por cubri e deficitnan aki, nos a pidi un aumento 
di bijstaand, pa esunnan cu tin esaki, por cubri e 
deficitnan menciona. 


CBS ta mustra 


25 mil trahado bibando 
bou di ‘bestaansminimum’ 
pa algun tempo caba 


Nos a kita placa for di ‘goederen en diensten’ pa asina no mester a kita remedi 
for di nos grandinan, sinembargo escogencia di gobierno tabata pa cana e 
caminda aki, caminda paso a paso, ta fracturando e ‘vangnet sociaal’ cu nos a 
crea pa nos hendenan.Un entrada cu ta cubri suficiente pa entradanan basico, 
ya cu salario minimo ta leu di por cubri, un pensioen cu ta cubri e gastonan 
basico, cu ya mas e pensioen no por cubri leu di e gastonan basico di un famia. 


Di tur banda esunnan cu tin cu cumpli cu nan necesidadnan,tur dia ta sinti cu 
no unicamente e cuminda, no unicamente e paña, no unicamente e transporta- 
cion, pero ora cu e mucha tin cu bay scol, tambe eynan e ‘schoolgeld’ ta wordo 
aumenta. Ora cu nan tin cu bay busca nan remedi, tambe eynan tin cu pone 
placa y consecuencia di esaki ta cu ora cu tuma e cifranan di Centraal Bureau 
Statistieken y esakinan no ta cifranan di AVP of Mike Eman pero di CBS cu ta 
mustra bon cla cu tuma e 25 mil persona cu ta 56.6% di esunnan cu tin un ‘dien- 
stverband,’ ta gana 2500 florin of menos. Tur e personanan aki ta core den e 
deficitnan aki di 700 florin pa luna cu CBS a registra loke ta nifica cu den nos 
mundo di empleadonan, 25 mil ta bibando bou di e ‘bestaansminimum,’ den e 
pais aki, cual ta algo hopi serio pero cu gobierno no kier atende y no kier yuda 
pueblo,” Mike Eman lider di partido AVP a mustra ayera mainta den Parlamento. 

D 
en su disertacion dialuna mainta durante e 
reunion publico cu finalmente Parlamento di 
Aruba a yama riba peticion di fraccion AVP pa 
atende e topico di aumento drastico di costo di 
bida, lider di Partido di Pueblo Arubano (AVP) 
Mike Eman a bisa cu e balor real di un sociedad 
por midie solamente den e manera con e ta tra- 
ta su miembronan di mas vulnerabel y Gabinete 
Wever Croes II no ta cumpliendo cu su respon- 
sabilidad. 


Teniendo na cuenta cu Aruba tin 22 mil pensio- 
nado, di cual solamente 3 pa 4 mil tin un pension 
adicional, bo ta saca afo cu e gran mayoria, esta 


Parlamentario di AVP, Mike Eman: 


Cada paso di e gobierno aki ta 
empeora e situacion di pobresa 


18 mil ta depende solamente riba nan pension di AOV; un pension cu 
no ta yega na e suma minimo necesario pa biba segun Centraal Bureau 
Statistiek (CBS) y pio ainda pa tur esunnan cu no ta hay’e completo. 
Mientras cu tin mester di 2.528 Florin pa por biba, hopi pensionado ta 
haya 600 Florin of un maximo di 1.400 Florin. 
Eman ta puntra cu ki consenshi Gabinete Wever-Croes II por dirigi e 
pais aki si sabiendo cu eyfo tin mas di 50 mil persona cu, na e momen- 
tonan aki, no por cumpli cu e necesidadnan di mas basico. “E entrada 
no ta suficiente pa cubri pa nan por tin un bida humilde; ni sikiera un 
bida ni grandi, pero djis un bida cu a lo menos ta duna nan trankilidad 
pa por cria nan famia,” asina e parlamentario a enfatisa indicando cu 
casi mita di e sociedad, entre esunnan cu bijstand, pension y salario 
minimo, ta bibando den un pobresa emergente y gobierno no ta haci- 
endo algo pa purba trece alivio. 


Al contrario, cada paso cu e Gabinete Wever-Croes II ta tuma ta 
empeora e situacion. Cu introduccion den algun siman di e BBO di 7% 
na frontera, fruta, berdura, carni y galiña cu na e momento aki ta 0%, 
ta bay paga 7% na frontera. Impuesto ta bisa cu e comerciante por 
deduci bek despues, pero un bes cu ta hinca den e prijs, no ta conoce 
rebaho. P’esey, tempo cu Eman tabata prome minister, a bin cu repara- 
tietoeslag, pa alivia e peso di BBO. “Awo e peso di BBO den 3 schakel cu 
na momento aki ta aumenta na 21%, ora bo bay pone e 7% na frontera, 
algo di esey ta bay keda na e prijs tambe. Probablemente ta hiba nos na 
un peso di BBO di 24%”. 


E parlamentario a laga bon cla cu e cifranan ey no ta djis argumento 
politico. Departamento di Impuesto a bisa den Parlamento cu nan ta 
calcula di lo ricibi un suma di 40 miyon adicional den caha di gobierno 
y segun Eman a expresa: “Un hende lo bay pag’e. Pa bo haya 40 miyon 
florin extra, un hende ta bay paga e BBO ey.” 


Servicio di Caha sera pa publico desde 
28 april 2023 te cu 4 mei 2023 


Banco Central di Aruba (BCA) ta informa cu su 
servicio di caha lo ta sera pa publico desde 28 april 
2023 te cu 4 mei 2023 en conexion cu implementacion 
di su sistema financiero nobo. BCA su servicio di caha 
lo ta habri bek ariba diabierna 5 mei 2023 conforme su 
horario usual. 


Aruba, 25 april 2023 
Banco Central di Aruba 

G 
obierno di Aruba pa medio di Min- 
ister di Finansa Xiomara Maduro ta 
trahando riba Presupuesto 2024. E si- 
man aki e mandatario hunto cu exper- 
tonan di Departamento di Finansa a re- 
pasa e ‘Meibrief’ cu ta e carta di Minis- 
ter di Finansa dirigi na Conseho di Min- 
ister cu ta contene e cuadro financiero 
cu despues lo bira Presupuesto 2024 


di nos Pais. E mandatario a splica cu 
tin decisionnan cu tin cu wordo tuma 
den Conseho di Minister pa asina Pre- 
supuesto 2024 por conta tambe cu un 
surplus di 1% di nos GDP. Minister di 
Finansa Maduro ta trahando pa e aña 
aki atrobe por cumpli debidamente cu 
nos Constitucion pa entrega Presu- 
puesto 2024 na tempo, prome cu 1 di 


september 2023 na Parlamento di Aru- 
ba. Minister Maduro lo tene Pueblo in- 
forma riba e trabounan pa Presupuesto 
2024 por wordo finalisa. 


Minister di Finansa Xiomara Maduro: 


Gobierno ta trahando riba presupuesto 2024 


Pa por entrega esaki prome cu 1 di september na parlamento 

L 
ider di fraccion di AVP den Parlamento, Mike Eman, durante di reunion 
publico ayera mainta, a enfatisa riba e situacion cu pensionadonan y 
trahadonan cu salario minimo, ta pasando aden cu aumento drastico di 
costo di bida, pa cual gobierno actual no tin atencion. 
“Lamentablemente awe, e concepto y consenshi , cu esunnan mas vulner- 
abel den e pais, esunnan cu ta biba riba bijstand, pensionadonan, esunnan 
riba un salario minimo, tur y mas di 50 mil ciudadano, ta sufriendo na e 
momentonan aki den un pobresa penoso. 


Un pobresa cu a inicia na 2017 y cifranan di Centraal Bureau Statistiek, ta 
marca claramente cu esey tabata e momento cu cosnan a cuminsa cambia 
den e pais aki, pa esunnan mas vulnerabel. 
Esaki ta un sociedad cu los di cualkier partido politico, los di cualkier 
gobernacion cu decadanan atras a realisa cu mester tin leynan laboral pa 
proteha empleadonan, pa nan no traha mas cu 8 ora y pa nan tin un dia 
liber. 


Awe lamentablemente nos empleadonan tin cu traha dos trabou pa placa 
por yega pa nan pone pan riba mesa pa nan famia. Esaki ta e pais cu a 
crea leynan pa proteha esunnan cu no tin placa, pa bay dokter, pa paga 
pa remedi y a introduci un AZV pa tur hende riba e pais aki pa nan tin sigu- 
ransa cu nan tin cuido medico. 


Lider fraccion AVP, Mike Eman 


Mas di 50 mil di persona 
vulnerabel bibando den pobresa penoso 


Awe e concepto aki di cuida esunnan mas 
vulnerabel den e pais, pa paga pa nan salud, 
esaki ta wordo destrosa paso a paso y awe tin 
hendenan grandi ta yega na botica cu cinco 
remedi cu pa añanan nan tin prescribi, nan ta 
haya tende cu tres ta wordo paga pa AZV y cu 
dos no mas. 
Un pensionado kende apenas tin suficiente 
placa pa por paga pa tur nan otro necesi- 
dadnan, ta haya nan awe ta laga dos remedi 
atras haciendo un daño enormemente grandi 
na nan salud. 
Esaki ta e pais cu a crea enseñansa publico, 
pa tur mucha por bay scol, esaki ta e pais 
cu a crea subsidio pa scolnan, bijzondere- 
scholen, SKOA ta haya subsidio pa asina nos 
muchanan por bay scol. 


Awe ta resulta cu si mayornan no tin 200, 
300, 400, 500 florin pa paga schoolgeld, 
portanan di scol ta wordo cera pa e mucha- 
y hobennan aki. E decadencia aki a inicia na 
2017, caminda na 2017 gobierno a cambia 
prioridad di e pais aki, di sirbi e bon comun, 
pa bay sirbi interesnan particular, interesnan 
otro, aheno na e interes general di e pais y di 
pueblo aki. 


Cuanto mayor na e momentonan aki, tin difi- 
cultad enormemente grandi pa por cera 
e placa pa por yega na e suma cu mester 
pa paga schoolgeld pa asina e muchanan 
por bay scol, cu ta un situacion di lamenta 
profusamente,” lider di fraccion di AVP, Mike 
mustra ayera mainta den Parlamento. 

L 
ABHOH ta e prome den region Caribe cu tin un rapport 
‘Caribbean Map (CarMap)’ pa aña 2022. Cu esaki LAB- 
HOH tin e primicia pa loke ta data den e lucha contra resis- 
tencia di antibiotica. Hunto cu e Centro di combati infeccion 
di e Instituto di Reino pa Salud Publico y Medio Ambiente 
(RIVM-Nederlandse Rijksinstituut voor Volksgezondheid en 
Milieu) LABHOH a inicia cu e programa unda cu tur data ta 
wordo colecta na un manera automatico y alabes anonimo 
pa asina por genera trends den resistencia di antibiotica. 
Esaki ta un sistema di informacion vigilante di malesanan in- 
feccioso particularmente resistencia na antibiotica. 
  
Pa departamento di Microbiologie di LABHOH e CarMap ta 
un logro grandi. Durante ful un aña a colecta data segun e 
regla y normanan stipula pa RIVM pa asina por yega na ful 
e raport pa aña 2022. Ta demostra cu nos mesun LABHOH 
por maneha data, haci comparacion y interpretacion na 
un manera profesional pa asina por contribui na un cuido 
optimal pe pashent. Asina tin deteccion constante pa loke 
ta e desaroyo di bacterianan ‘peligroso’ of resistente, y awo 
tin esaki registra oficialmente. 
Resistencia di antibiotica ta un problema mundial y creciente. 
E tin retonan hopi grandi den salud medico. Bacterianan ta 
adapta nan mes y bira resistente na antibiotica y e curpa 
no ta reacciona mas na e antibiotica duna. Door di monitor 
esaki na Aruba nos por haya un bista den e patronchi di 
resistencia di bacteria y por preveni cu nos por confronta 
retonan imprevisto.   
  
E meta mas importante di e CarMap ta pa analisa trends den 
resistencia antibiotica den Caribe. Pues, intencion ta pa mas 
laboratorio den Caribe tambe participa na e programa aki 
pa asina nos por tin miho bista y hasta por haci compara- 
cion den e resistencia antimicrobial den nos region. Tambe 
por compara data cu Hulanda y por compara si tin diferencia 
relata ne region y e populacion. Basa riba esaki posible- 
mente por haci futuro adaptacion den loke ta e antibiotica 
duna na pashent pa un cuido optimal. Por lesa ful e rapport 


riba website di LABHOH, esta www.labhoh.org bou di e tab 
news of tambe e link directo: https://bit.ly/3Nh0L6W 


E caminda ta largo y no facil, pero hunto cu nos mesun 
profesionalnan, nos ta avansando unda cu data ta esencial 
pa contribui na calidad den cuido medico. Masha pabien na 
LABHOH cu otro paso positivo den loke ta optimalisa cuido 
medico pa Aruba su comunidad! 


Cu esaki den futuro por preveni retonan imprevisto 


LABHOH prome den region Caribe cu rapport 
di resistencia antibiotica pa RIVM Hulanda 

A 
yera atardi rond di 5’or alarma a wordo bati pa un cas na 
candela, situa den Boliviastraat. 
Varios unidad di polis ta esnan cu a yega prome na e sitio, 
unda e candela lo ta y mesora a cuminsa a cera e caya ward- 
ando brandweer.  


Dos unidad di Brandweer a presenta, pa bin topa un boshi 
sushi na candela pafo di e cas. 
E peliger cu esaki tawata crea ta cu e candela tawata cerca di 
un boter di gas. 


Pero, bomberonan den algun minuut a sa di domina esaki. 
Paramediconan a presenta, pero danki Dios no tawata tin 
mester di a drenta den accion. Den algun minuut tur cos tawata 
normal bek den e parti aki di Playa. 


Candela den Boliviastraat 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


P 
artido Pueblo Prome (PP) a wordo acerca door di habi- 
tantenan den vecindario di Parkietenbos tocante iregu- 
laridad administrativo cu ta tuma luga. Ta toca e peticion di 
Serlimar pa un permiso un ‘hindervergunning’ pa cu trabou- 
nan di sanacion di e landfill Parkietenbos y e supuesto mal 
maneho cu Minister di Naturalesa Ursell Arends ta ehecuta.  


Na prome luga e caminda di e procedura cu Minister Ursell 
Arends kier cana, ta uno cu ta parce ilegal, asina partido 
PP a keda informa. Como cu a opta pa no scoge e proce- 
dura caminda Raad van Advies lo por controla e procedura 
y duna conseho. Ademas, e peticion ta falta informacion 
clave manera un extracto di KvK di Serlimar y e pintura riba 
escala 1:250, e falta garantia pa cu e salud di e habitan- 
tenan (asbestos y stof), un garantia financiero y mucho 
mas. Puntonan cu un Gobierno integro no por salta den su 
maneho pa un proyecto asina grandi.  


Partido Pueblo Prome tambe a ricibi un copia di y carta di obhe- 
cion dirigi na DIP y na nos representantenan di pueblo  den 
Parlamento. Caminda abogado y activista pa derecho 
humano, salud y medio ambiente, Sra Anouk Balentina, a 
eherce un investigacion huridico y amplio. Un investigacion 
riba e procedura di aplicacion, di e contenido  tecnico di e 
plan di sanacion y base  huridico necesario pa por sumi- 
nistra e permiso aki. Den su carta di obhecion el a hasta 
splica, demostra y informa tur 21 Parlamentario pa di dos 
biaha riba nan responsabilidad y e herment huridico cu nan 
por uza pa sali na defensa di pueblo.  


Gisele-Mireille Sint Jago (PP): 


Derecho Humano di Habitantenan Parkietenbos na peliger! 


E ta inimaginabel cu te awe ningun partido politico/parla- 
mentario a demostra cu e ta tuma su funcion pa proteha e 
derechonan di pueblo en general y specificamente di esnan 
cu lo sali mas afecta door di e plan di sanacion di dump, na 
serio. Como cu e biento cu nos tin na Aruba, lo encera cu 
un gran parti di e poblacion di Aruba, incluso nos turistanan 
cu awendia ta ubica tur rond di Aruba, ta core peliger, ta 
crea un problema adicional pa cu e unico pilar economico cu 
Aruba a resta: turismo.  


Ademas, Aruba no conose e ‘Hoog College van Staat’ 
Ombudsman, aunke cu e ley di Ombudsman a keda aproba 
na september 2020. Esaki kiermen cu e responsabilidad di 
cada un Parlamentario pa actua ta hopi mas grandi! Partido 
Pueblo Prome, como partido pafo di Parlamento, lo sigui 
haci tur cos den su poder pa percura cu e caso aki lo haya su 
debida atencion, lo sostene pueblo y Sra Balentina den su 
lucha pa salud, medio ambiente y bon gobernacion. Partido 
PP lo garantisa cu e Minister di Naturalesa y cualkier otro 
Minister cu ta envolvi den e caso aki, un caso cu ya caba ta 
mustra di ta bay den direccion di mal gobernacion inten- 
cional, lo no logra perhudica e habitantenan den vecindario 
di Parkietenbos, e poblacion di Aruba henter, nos economia 
y e futuro di nos muchanan. Nos ta conseha pa henter Aruba 
participa na e accion di firma contra e maneho iresponsabel 
di Minister Ursell Arends pa cu e sanacion di Parkietenbos 
door di Serlimar.  

D 
iasabra ultimo a tuma luga un conferencia insolito. Min- 
ister di Naturalesa Ursell Arends a start su campaña po- 
litico pa purba scapa caida inevitabel di su partido. Apar- 
te di un par di candidato den su circulo cu a haya chupa- 
bebe, niun hende no ta kere mas. Desde cu el a join MEP el 
a “see the world” y mientrastanto naturalesa na Aruba ta 
wordo destrui mas cu nunca. Ursell a bay di acuerdo cu EA- 
GLE LNG-pipeline y cu mas hotel bou gobierno di MEP/RAIZ. 
Na 2017 nativonan indigena a hiba un lucha feroz contra 
un pipeline na Merca. Protestanan grandi a tuma luga na 
Standing Rock contra e pipeline. Nos ta asumi cu Ursell a 
keda keto na UN tocante e EAGLE LNG pipeline bou su go- 
bierno na Aruba paso e indjannan lo a core cune di e sala di 
conferencia y/of lo a yena su curpa cu flecha figurativo. 


Sigur e no a conta nan tampoco cu su colega Dangui ta 
destrui nos tera sin piedad den nomber di progreso. Pero 
desaroyo pa ken? Pa su circulo intimo? Pueblo no ta sinti 
cu tin progreso den nos cartera y riba dje nos pais ta wordo 
destrosa y prostitui pa probecho personal. Ademas, Derecho 


di Naturalesa ta forma parti esencial di e pensamento indi- 
gena. Respet pa naturalesa ta prevalece riba cualkier bene- 
ficio capitalista. Nos no por come placa. Gobierno no ta ni 
capaz di enforsa nos leynan actual di naturalesa corda pa 
enforsa un ley mas compleho. Y nos ta puntra nos mes ta ken 
te famoso stakeholdernan? Niun ambientalista ni NGO real 
a wordo invita. Solamente algun wannabe activista opor- 
tunista cu ta manera cameleon; esakinan ta haya puesto 
clave bou tur gobierno. Nos tur conoce e tipo di hendenan 
aki y sa ta ken nan ta. Nan sa exactamente con pa mani- 
obra den sombra di mandatarionan, sunchi nan pia manera 
catibo y carga nan tas. Nos di Aruban Warriors/Movemento 
Indigena Arubano ta mira algun desaroyo basta preocu- 
pante ta tumando luga den gobierno MEP/RAIZ. Tur cos ta 
hole malversacion di placa publico y/of di fondo interna- 
cional destina na pueblo Indigena Arubano. Y e problema ta 
surgi ora cu despues cu gobierno baha, pueblo mes mester 
paga pa OM por investiga posibel corupcion cu a tuma luga 
cu nos placa. Niun hende ta scapa su destino. 


Aruban Warriors/Movemento Indigena Arubano 


mr. drs. Helena Croes, Cacique 


Certified Legislative Lawyer 


Derecho di Naturalesa ta parti 
esencial di pensamento indigena 

U 
ltimo simannan, tabatin hopi atencion pa e casonan Avestruz y Kuk- 
wisa, enfocando riba e parti penal y politico. Ta necesario pa pueblo 
ta na altura kico a pasa y ken ta responsabel. Como Parlamentario, mi kier 
sa kico e veredicto ta bay significa pa pueblo di Aruba. 


Kico esaki ta bay significa pa e servicio cu gobierno y/of departamen- 
tonan di gobierno ta duna of “suppose” di duna na nos hendenan. Loke e 
2 casonan aki tin en comun ta cu ambos ta trata di e maneho den DIP. Pa 
hopi aña mando di DIP a sconde tras di e investigacionnan aki y ta duna 
esey como motibo di mal funcionamento di e departamento. 


Di un banda mi por imagina e miedo cu tabata reina entre e ambtenaarnan 
y directiva di DIP pa haya nan mes envolvi den un caso penal. Di otro banda 
no por ta asina cu pueblo di Aruba, desaroyo di nos pais ta wordo wanta 
“hostage” pa via di miedo di un director. Aruba a pasa den un pandemia 
mundial y esey no a stop nos Minister President y su gabinete pa sigui 
goberna nos pais. No tabata facil, pero nan no a stop. 


Parlamentario Alvin Molina (MEP): 


Awo con ta sigui cu DIP ??! 


Den ambos caso, landsrecherche bou guia di 
Ministerio Publico a cuestiona ‘metemento’ di 
un Minister den maneho di e departamento. 
Den ambos caso hues a dicta cu Minister POR 
bin cu su maneho pa e departamentonan cu e 
ta responsabel pe. 


Claro, no mag di tin “sprake” di corupcion of 
mal uzo di poder, pasobra esey ta castigabel 
pa ley y eynan hustamente Landsrecherche y 
Ministerio Publico ta cay aden. Maneho di un 
Minister, e plan di e Minister con e ta ehecuta 
su vision ta competencia di e Minister, controla 
door di Parlamento, no door di husticia. 


DIP a ricibi instruccion di Minister pa pone 
atencion na desaroyo di agricultura, y tambe 
mediante un mocion aproba unanimam- 
ente door di Parlamento. Te ainda peticion- y 
preguntanan di pueblo no ta haya contesta. 
Mi preguntanan dirigi na DIP tampoco no ta 
haya un contesta. Esaki ta un falta di respet 
completo. 


Mi mes a entrega varios peticion, mocion y 
carta na gobierno. Awo mi a entrega un carta 
dirigi na nos Minister di Infrastructura punt- 
rando con Minister ta bay percura pa DIP bay 
funciona conforme SU maneho. Basta scond- 
emento, basta falta di claridad pa mehoracion, 
pueblo merece un servicio optimal di DIP. Mi 
peticion na nos Minister di Infrastructura ta 
simpel, awo hasta hues a conclui cu Minister 
mag di mete, METE! 


Diamars, 25 April 2023 
AWEMainta 
POLITICA 
15 


A 
ruba mi kier anuncia na abo cu entrante 8 di maart 
2023, bo tin un organisacion politico nobo. E ul- 
timo lunanan tabata un periodo dificil pa mi, pa mo- 
tibo di e perdida di mi kerida mama. Despues di es- 
aki, mi mester a puntra mi mes con mi ta sigui awo? 
Sigui cu mi plannan of pone nan na banda un rato? Mi 
contesta tabata sigui, cu e determinacion pa mi sirbi 
mi pais. Mi sa cu mi por sirbi mi pais solamente riba 
un partido cu tin idealnan social liberal-progressivo, 
enfocando riba brinda hobennan y e siguiente gen- 
eracion cu un espacio pa por sinta na e mesa rondo. 
Aruba mi trabao ta cuminsa, e caminda pa mi por haci realidad e vision cu mi 
tin pa Aruba. Mi kier brinda e solucion y e sentimento di siguridad pa e hoben- 
nan studiante, clase trahado y pensionadonan. Mi vision ta basa ariba crea 
mas lidernan, stimula participacion y crea un espacio pa pueblo por conecta 
bek cu politica. Mi kier Aruba por forma parti di e dialogo, pa por yuda crea un 
vision cu perspectivanan nobo. 


Aruba mester vision nobo! 
Mi ta kere firmemente cu e solucionnan cu Aruba tin mester solamente e 
generacion cu un vision nobo por contribui na crea esakinan. Durante e ultimo 
23 añanan nos a brinda espacio na AVP & MEP pa por dirigi nos pais, lastima- 
mente ambos su resultadonan no ta mucho distinto. Awe tin un pobresa nobo 
ta reina, e clase medio a disparce, nos sistema di salubridad publico no por 
carga tur e retonan y nos enseñansa mester perspectiva nobo pa por brinda 
e lidernan den desaroyo un curriculum riba nivel di siglo 
21. Unda esaki lo crea un conexion entre e suministro academico y nos 
mercado laboral. Mi kier mira un gobierno cu un plan proactivo riba e tema di 
medio ambiente. Nos Dump y sistema di desperdicio di sushi ta sclama pa un 
solucion concreto. 


Durante mi 18 luna di reflexion mi a usa e tempo pa pensa riba e conse- 
honan cu mi a ricibi di mi votadonan. Paso cada un comentario mi ta tuma den 
consideracion y cada un comentario tin un balor. Mi a haci caso na mi vota- 
donan y a accepta cu Accion21 no tabata e organisacion politico cu ta pas cu 
mi idealnan mas. Pero awe mi kier enfoka ariba e futuro y cual impacto mi kier 
laga atras pa Aruba. Mi ta kere cu nos gobierno falta vision y tambe direccion 
pa por yuda e ciudadano. Mi kier contribui na un politica nobo, misa cu hopi 
hende ta sinti nan mes desconecta, principalmente den nos sistema politico 
pero mi kier traha incansablemente pa demostra Aruba cu e futuro genera- 
cion si kier hiba un politica basa riba contenido y compromiso cualitativo pa 
alcansa e miho solucionnan pa nos tur. 


Kico ta haci mi partido diferente? 
Primeramente mi escogencia di e estilo pa lidera e partido. Mi ta opta pa duna 
e poder bek na cada miembro di nos organisacion politico. Na final di dia un 
partido politico tin como entidad huridico e status di un “asociacion”. Nos 
kier pa miembronan por participa den e dialogo, vota riba tur proposicion cu 
nos partijraad ta trece dilanti y traha duro pa duna contenido na nos meta. Mi 
kier crea lidernan, mi ta kere cu cada individuo tin un cualidad. Mi ta kere cu 


Leonardo Figaroa: 


Continuando den Politica, representando e simbolo di un politica moderno 


tur ciudadano di pais Aruba ta suficiente inteligente 
pa por ricibi tur e informacion y por forma parti di un 
forma constructivo na e dialogo, pa hunto nos crea 
un programa di partido cu como punto di salida ta: 
solucion. 


Seguidamente, mi kier hiba un campaña cu tin como 
punto di salida: principionan di nos organisacion 
politico. Mi kier crea un forum politico unda hunto 
abo como miembro por participa, cuestiona, wordo 
informa y educa bo mes pa asina abo por compronde 
e topiconan y vota conscientemente. 


Finalmente, mi kier gradici tur e personanan cu 
semper a sa di sostene mi. Awe mi ta haci un peti- 
cion na abo pa un biaha mas forma parti di e vision 
pa crea mas lider, pa conecta e progreso. Mi kier 
drenta den dialogo cu bo Aruba, mi kier scucha tur 
e retonan cu abo ta enfrentando diariamente, mi 
kier brinda bo cu e oportunidad pa bo comparti cu 
nos tur e retonan ey. Pa na final hunto cu bo crea un 
programa di partido cu bo por ta orguyoso di dje pa 
asina nos por bay e eleccion y causa un impacto pa 
drenta den e proximo gobernacion. 
Aruba esaki ta bo oportunidad pa forma parti di 
forum, unda intercambio di pensamento, dialogo y 
debate lo resulta den solucionnan concreto. Nos ta 
un forum politico, mas cu un plataforma politico. PdP 
ta deriva for di e punto di salida cu nos kier traha 
pa Aruba, e interes y bienestar general mester prev- 
alece. 


Aruba ban hunto crea un direccion nobo, crea 
lidernan y conecta cu otro, paso e comentarionan 
constructivo ta primordial pa nos. Ami, Leonardo 
Figaroa ta spera di por conta cu bo. 

D 
iabierna atardi Minister di Turismo y Salud 
Publico sr.Dangui Oduber tabata presente na 
e apertura di e weganan interinsular na Parke 
Jaburibari. E mandatario a duna di conoce cu 
como ex Minister di Deporte su persona sigur ta 
sostene e iniciativanan aki. 
E ta un bunita iniciativa caminda nos muchanan 
na un manera sano por competi cu otro deport- 
ivamente. E ta yuda pa mantene e laso di 
hermandad cu tin entre e islanan Aruba, Boneiro 
y Curaçao. 
Sigur un pabien na colega Minister Endy Croes, 
danki tambe na Minister di Curaçao Sithree van 
Heydoorn y diputado di Boneiro James Kroon. 


Minister Dangui Oduber: 


Contento di por a brinda sosten na nos 
muchanan durante e weganan interinsular 

E 
institucionnan educativo mester ta luganan 
unda tur studiante por prospera y tene exito 
den nan educacion. Sin embargo, recientemente 
tabata tin varios informe di discriminacion con- 
tra studiante cu necesidadnan diferente den nan 
manera di siña, incluyendo studiante cu atencion 
deficit hyperactivity disorder (ADHD), autismo y 
otro dificultadnan den manera di siña. 
  
Ta inaceptabel cu studiante nan wordo limita den 
nan educacion debi na un condicion of discapa- 
cidad. E studiante nan aki merece e mesun opor- 
tunidadnan cu cual kier otro studiante pa siña 
y tene exito den e area cu nan a scoge. E insti- 
tucion nan educativo mester por proporciona 
recursonan necesario na e studiantenan cu tin 
un manera di siña diferente pa asina nan tambe 
por tin exito den nan educacion. 
  
Discriminacion  den educacion por tin diferente 
forma. Algun studiante cu un manera di siña 
diferente a informa cu nan ta wordo limita y 
nan acceso na educacion ta wordo nenga y di e 
mesen manera aki nan escogencianan ta wordo 
limita debi na e condicion cu nan tin. Otro nan ta 
informa cu nan ta wordo trata di un manera dife- 
rente den klas of ta wordo exclui di cierto activ- 
idad nan debi na nan discapacidad. 
  
E discriminacion aki ta inaceptabel y mester haya 
oido. E institucion nan educativo mester asumi e 
responsabilidad di garantisa cu tur e studiante 
nan igualdad di oportunidad pa por tin exito 
den nan educacion. Esaki por wordo haci door 
di duna recursonan necesario na e institucion y 
door di duna apoyo adecua na e studiante nan 
cu dificultad den nan manera di siña. Solamente 
asina por ti elimina cualkier barera cu ta impedi 
e acceso na educacion. 
  
Nos ta encurasha tur e institucion nan educativo 
pa tuma medida nan inmediato pa stop cualkier 
forma di discriminacion contra e studiantenan 
cu dificultad den nan manera di siña. Ta suma- 
mente importante pa corda cu e diversidad den e 
klas ta hopi valioso y cu tur studiante tin algo pa 
aporta den comunidad. Si nos make sure di por 
garantisa cu tur e studiante tin igualdad di opor- 
tunidad nan pa siña y crece nos por construi un 
miho sociedad y un miho Aruba. 


Discriminacion den e institucion educativo, scolnan y universidadnan 
limitando e studiante nan cu un manera di siña diferente 

A 
ruba conhuntamente cu Hulanda, ta organisando e 
prome Caribbean Climate & Energy Conference (CCEC) 
cu lo tuma luga dianan 10-12 di Mei 2023 na Aruba. Miran- 
do e vulnerabilidad di e islanan chikito pa cu cambio di cli- 
ma, y e efectonan negativo cu ya caba ta wordo experencia, 
Aruba y Hulanda a mira e necesidad pa promove e coop- 
eracion den accion climatico entre islanan chikito mundi- 
almente, organisando pa prome biaha un conferencia dirigi 
riba e tema aki. 


Riba invitacion di Prome Minister di Aruba, Evelyn Wever- 
Croes, y Minister di Clima y Energia di Hulanda, Rob Jetten, 
representante di diferente pais y organisacion lo reuni 
na Aruba durante e fecha aki. Na e conferencia aki lo t’ey 
presente, representantenan di islanan di region Caribe, 
partidonan relevante, manera eilandstaatnan di Pacifico, 
organisacionnan di Nacionnan Uni, institutonan di conoce- 
mento y institucionnan financiero. 
E prome dia di conferencia lo enfoca riba transicion di clima y 
energia den Reino Hulandes y lo discuti riba puntonan nece- 
sario, den termino di cooperacion, pa logra e obhetivonan 


climatico di Paris 2030. 


E di dos dia di conferencia lo consisti di un orientacion inter- 
nacional. Despues di esaki, un panel amplio di pais y organ- 
isacion lo discuti e accion climatico cu ta necesario pa tur 
isla di henter mundo. E meta principal ta pa crea mas consci- 
entisacion riba ki tipo di accion climatico tin riba e islanan y 
con efectivo e cooperacion entre e islanan ta. 


E ultimo dia lo enfoca riba e desaroyo na Aruba pa loke ta e 
transicion di energia y clima. Lo tin varios presentacionnan 
riba e desaroyonan andando, y oportunidad pa combersa 
tocante unda Aruba ta para awo y na unda Aruba lo bay den 
ramo di transicion climatico y energia den futuro. Durante e 
dianan aki, e participantenan lo bishita diferente proyecto di 
clima y energia na Aruba. 


Pa mas informacion por tuma contacto cu e organisacion di 
CCEC via e siguiente email:info@ccec23.com of cu ccec@ 
minezk.nl of subi e website oficial www.ccec23.com pa mas 
informacion 


Prome Minister Evelyn Wever-Croes: 


Aruba lo ta anfitrion di e prome 
conferencia di clima y energia; CCEC 

H 
eart-Centered Leadership Foundation (HCLF) ta anuncia 
lansamento di ‘Heart to Heart Talk’, un grupo di apoyo 
cu ta brinda un espacio sano y confiabel pa hubentud y ho- 
ben adulto por crea amistad positivo y combersa tocante di 
nan sentimento y pensamento. E sesionnan ta ofrece espa- 
cio pa dos grupo: hoben entre 13 - 17 aña y hoben adulto 
entre 18 - 21 aña. 


HCLF ta reconoce cu no ta tur hoben ta sinti cu nan por 
expresa nan mes libremente y ta consciente cu hobennan 
por encontra reto pa crea amistad positivo den ambiente di 
scol. Como fundacion, HCLF ta mira e relevancia di promove 
oportunidadnan pa hoben y hoben adulto unda nan por 
wordo scucha y apoya. 


E sesion aki ta brinda espacio pa grupo di hoben y grupo 
hoben adulto comparti nan experiencia den bida diario 
unda nan por siña y motiva otro dentro di nan mesun seno, 
mirando cu nan por encontra e mesun tipo di circunstanci- 
anan cual ta haci nan compronde y sostene otro mas mihor 
compara cu persona mas di nan edad. 


E intencion di e grupo di apoyo ta pa hoben y hoben adulto 
por sinti nan mes confortabel pa papia cu confiansa, por 
compara e sesion aki manera un momento social den grupo 
chikito unda amigo of amiganan ta bin hunto y expresa nan 
mes cu hendenan cu ta comprende nan y balora nan bien- 
estar. 


E sesionnan aki ta yuda hoben desaroya curashi pa expresa 
nan sentimentonan, siña conoce di nan mes y otro, forma 
conexion y amistad positivo, sinti confiansa pa comb- 
ersa di temanan manera salud mental, amor, stress, y mas. 
Durante ‘Heart to Heart Talk’, hoben y hoben adulto por siña 
compronde y duna bos na locual nan ta sinti. 


Pa HCLF por logra su meta pa cultiva capacidad positivo den 
hoben y hoben adulto cu lo por sostene nan na momento di 
enfrenta circunstancianan den nan bida diario, fundacion ta 
encurasha mayornan pa considera ‘Heart to Heart Talk’ pa 
nan yiu por siña comparti for di nan curason y crea rela- 
cionnan positivo cu lo por sostene nan den nan trayecto di 
bida. 


Sesionnan lo tuma luga na Teresita Center, San Nicolas. 


Fecha pa grupo di hoben ta Diaranson, 3 di mei y grupo di 
hoben adulto ta Diahuebs, 4 di mei. Orario pa tur dos sesion 
ta 3:00 PM. E grupo di apoyo aki ta completamente gratis. 


Mayornan por ricibi mas informacion door di bishita 
website www.hclfaruba.org/our-events.Tambe por comu- 
nica cu Heart-Centered Leadership Foundation na 5841211 
(WhatsApp) y via email keanu.hclfaruba@gmail.com. 
Espacio ta limita. 


E programa aki ta parti di e proyecto “Connecting Hearts” 
y ta posibel danki na fondo parcial di CEDE Aruba y 
Samenwerkende Fondsen Cariben. 


Heart to Heart Talk: 


Grupo di apoyo pa hoben por expresa 
sentimento den espacio sigur y confiabel 

HISTORIA DI DIA DI TERA 
Cu un foto di Tera tuma for di espacio abordo di Apollo 11, John McConnell, un 
activista Mericano ambiental, ta crea e bandera cu ta bira e simbolo universal 
conoci como Earth Flag. 
Pa eleva sosten individual y internacional pa cuido di planeta Tera McConnell 
a propone un Dia di Tera y e esaki ta haya acogida y a ser sigui pa un 
Proclamacacion di Dia di Tera pa e ciudad di San Francisco. 
Ta 21 maart 1970 y e prome Dia di Tera, manera proponi pa McConnell, ta ser 
celebra na San Francisco. 
Mientras tanto preparacionnan masivo ta na caminda, encabesa pa Gaylord 
Nelson, un senador mericano di Wisconsin, kende ta propone e prome protesta 
ambiental nacional pa sacudi e mundo politico y forsa e tema di medio ambi- 
ente riba e agenda nacional. 
Riba 22 april 1970, 20 miyon Mericano ta subi caya, aglomera den parke y 
auditorio pa demostra pa mustra e necesidad di un medio ambiente sano 
y sostenibel. Denis Hayes, e coordinador nacional y su ekipo a organisa 
reunionan popular masivo di costa pa costa. Miles di scol y universidad a 
organisa protesta contra e deterioro di e medio ambiente y gruponan ambi- 
ental, republicano, democrata, agricultor y lidernan sindical a uni pa un causa 
comun, creando un empuhe cu a conduci na crea e Environmental Protection 
Agency y aceptacion di e leynan Clean Air, Clean Water, y Endangered Species 
Acts. Desde 1990 ora Earth Day Network a ser crea pa Denis Hayes pa promove 
Dia di Tera mediante un red internacional di organisacion, Dia di Tera a crece 
bira e evento mas celebra na mundo, conmemora pa mas hende cu cualkier 
otro evento secular, religioso of dia nacional riba planeta Tera. 
E fecha pa celebra Dia di Tera ta bira oficialmente 22 April asina reemplasando 
e fecha original pa e otro Dia di Tera anteriormente proponi pa John McConnell. 
Na 2009 cu Resolucion A/RES/63/278 Asamblea General di Nacionnan Uni ta 
declara 22 april International Mother Earth Day y Earth Day Network ta asumi 
coordinacion global di Dia di Tera. 


DIA DI TERA NA ARUBA 
Dia 22 april 1993, Accion Ambiental, un grupo di cuater hende (Milton Ponson, 
Marcos Bislip, Sandra Robles y Sheila Lampe) hunto cu Fundacion Desaroyo 
Ecologico Aruba a tene un rueda di prensa y a reflexiona riba e necesidad pa 
proteha nos planeta, su recursonan natural y ecosistemanan y pa transmiti e 
mensahe aki na e hubentud di Aruba. Na 1994, Dia di Tera a bira un evento 
nacional na Aruba, ora cu a hisa e Earth Flag na Biblioteca Nacional Oranjestad 
riba 22 april. Gobernador di Aruba tawata presente y Prome Minister Nelson 
Oduber a hiba un discurso pa e publico presente. Ariba e mesun dia un 
rueda di prensa a ser teni cu e tema “Nos Recursonan Natural ta nos Rikeza 
Economico”, un brochure a ser presenta, titula “Aruba, One Natural Island” y 
Accion Ambiental a anuncia cu lo manda un delegado pa participa den e Global 
Conference on the Sustainable Development of Small Island Developing States 
na Barbados e mesun aña. Na 1996 e tema “Bida bao Laman” a ser scogi na 
Aruba pa Dia di Tera pa Departamento di Enseñanza, como parti di un esfuerso 
continuo den cuadro di e Caribbean Sea Project, crea pa UNESCO na 1994, 
pa promove e proteccion di lama y di su recursonan. Na Instituto di Cultura 
un exposicion a ser organisa cu proyectonan escolar traha na varios scol na 
Aruba, dedica na e tema aki. 
Na Aruba e Departamento di Agricultura, Cria y Pesca, cual ta opera un stacion 
agricultural, tawata organisa un evento anual, cu su facilidadnan habri pa 
bishita di e publico riba un Diadomingo, na ocasion di e gran apertura di nan 
kinderboerderij, a scoge e tema di Dia di Tera pa e evento publico aki na 1997. 
Asina pues e Departamento di Agricultura, Cria y Pesca tawata instrumental 
desde 1997 den e promocion di e concepto di Dia di Tera na Aruba y for di 
2002 ta uzando e temanan internacional scogi pa Dia di Tera dor di Earth Day 
Network tambe. 
E celebracion di Dia di Tera na 1994 ta marca e inicio di conscientisacion 
masivo na Aruba den sociedad civil y sector hotelero y cu sosten di AHATA su 


CEO, Sr. Rory Arends, Accion Ambiental ta haya un booth gratis pa promove 
e necesidad pa cuida nos medio ambiente y asina nos producto Aruba den e 
Aruba Travel Expo (ATEX) 1994. 
Bucuti Beach Resort, Costa Linda Beach Resort, La Cabana Beach Resort y 
Amsterdam Manor Beach Resort cu hunto lo bira EBA-CAST, Eagle Beach Area 
Coalition for Aruba’s Sustainable Tourism, ta sponsor 2000 T-shirts pa parti na 
e travel agents den ATEX 1994, hunto cu e flyer “Ten Tips for Environmentally 
Conscious Visitors” y e flyer “Aruba, One Natural Island”. 
E travel agents y prensa internacional na ATEX 1994 ta impresiona cu e 
slogan riba e T-shirt “We Care About People Because We Care About The 
Environment” y TeleAruba y Aruba Tourism Authority ta haci un grabacion pa 
uzo local y internacional. 
Sociedad civil y sector di turismo inspira pa ATEX 1994 ta embarca riba un 
campaña pa conscientisacion pa un turismo sostenibel na Aruba. E move- 
mento aki ta sigui hya acogida te ora e crisis financiero global impacta Aruba 
den e periodo 2008-2010 y esfuersonan pa desaroya un turismo sostenibel ta 
perde impulso y greenwashing ta haci su entrada, esta e practica di pretende 
di tin compromiso cu proteccion di medio ambiente y desaroyo sostenibel, 
pero den palabra y mercadeo so y no den practica. 


DIA DI TERA 2023, TEMA: INVERTI DEN NOS PLANETA 
2023 ta marca 30 aña di celebracion di Dia di Tera na Aruba y tin varios punto 
negativo ta resalta. 
Desde cu prome Gabinete Wever-Croes a sinta na 2017 e dialogo nacional 
stipula pa e documento The Future We Want-Agenda 2030, mihor conoci 
como e documento cu e 17 Obhetivonan pa Desaroyo Sostenibel (SDGs) ta 
cuminsa deteriora y greenwashing ta haci su entrada den maneho di Gobierno. 
Minister Otmar Oduber ta fiha un documento pa maneho ambiental den cual ta 
falta visiblemente e intencion pa introduci un Ordenanza Nacional Pa Maneho 
Ambiental (Landsverordening Milieubeheer). E tristo berdad ta cu netamente 
e necesidad pa bini cu tal Ordenanza Nacional pa Maneho Ambiental a ser 
menciona den e rueda di prensa na ocasion di e prome celebracion di Dia di 
Tera na 1993. Pues 30 aña despues, esta un generacion completo despues 
Aruba ta keto bay sin tal legislacion. Ora cu Gabinete Wever-Croes cu coalicion 
MEP-RAIZ a sinta na 2021 Sr. Ursell Arends a keda huramenta como Minister 
di Naturaleza e situacion a empeora formalmente. 


E Minister aki ta dialoga cu un grupito di stakeholders so di cual e NGOs cu 
ta conta cu sosten di Minister caracterisa pa e dicho “por la plata y gloria 
personal baila el mono” ta duna input pa su maneho. Minister Ursell Arends 
a embarca riba un solo tour den Gobierno haciendo monton di anuncio di 
compromiso di pais Aruba na cumbrenan internacional, di cual hopi ta dificil 
pa cumpli cu nan, pasobra mientras cu no tin legislacion ambiental, e maneho 
pa proteccion di naturaleza tambe ta manca. E Earth Day Forum organisa riba 
Dia di Tera 2023 pa Minister Arends ta viola e dialogo nacional pa desaroyo 
sostenibel prescribi pa Nacionan Uni pa SDGs y tambe ta viola e principio 
basico di Dia di Tera mes, ya cu atrobe un grupito so di hende, organisacion y 
prensa a ser invita. 
Pero mas descabeya ta su intento pa introduci Rights of Nature den nos 
constitucion sin cu tin legislacion ambiental vigente cu ta indispensabel pa un 
maneho di cuido di naturaleza, pasobra e legislacion ambiental aki ta e prin- 
cipal instrumento pa para tur clase di daño haci na naturaleza. 


Pa e di dos aña consecutivo e tema pa Dia di Tera ta Invest in Our Planet, 
Inverti den nos Planeta. Nos mester cambia tur cos — e clima corporativo, 
e clima politico y con nos ta maneha e accion necesario pa tuma pa atende 
cu cambio climatico. Awor a yega e ora pa mustra un curashi imparabel pa 
preserva y proteha nos salud, nos famia y nos medionan di subsistencia. Na 
2023, Inverti den Nos Planeta pa Aruba ta nifica cu tur stakeholders hunto 
reboot e campaña pa yega na un desaroyo sostenibel manera den e periodo 
1994-2010 si no tur tempo, placa y goodwill na nivel internacional inverti di 
1994-2010 lo por considera perdi y nos ta back na punto di salida di 29 aña 
pasa. 
E e prome inversion colectivo mester ta pa percura pa e Ordenanza Nacional 
pa Maneho Ambiental keda introduci por fin pasobra sin e ley aki tur maneho 
di naturaleza y medio ambiente di Gobierno di Aruba ta simplemente green- 
washing. 


Dia di tera, april 22 


Eight to eight, because our 
planet can’t wait campaign 

T 
abata for di augustus aña pasa cu fraccion di Partido 
di Pueblo Arubano (AVP) a solicita pa Prome Minister 
bin Parlamento pa discuti riba e aumento den costo di bida. 
Ocho luna despues e reunion finalmente a tuma luga y lid- 
er di AVP, Mike Eman tabata entre esunnan prome dialuna 
mainta pa trece su punto dilanti pa accentua e urgencia di e 
topico. E parlamentario a cuminsa na bisa cu mas di 50 mil 
persona riba nos pais awendia ta entre esunnan mas vul- 
nerabel pasobra no ta alcansa e minimo di entrada pa biba 
(bestaansminimum) manera ta calcula pa Centraal Bureau 
Statistiek (CBS). Den e grupo aki ta cay, no solamente es- 
unnan cu ta ricibi un bijstand, esunnan cu ta cobra pension, 
pero tambe e mayoria di e pueblo trahado. 


Eman a califica como un pobresa penoso loke mas di 50 
mil ciudadano ta pasando aden; un situacion cu a cuminsa 
desde 2017 y cifra ta marca claramente cu esey ta e 
momento cu cosnan a cuminsa cambia den e pais aki pa pio. 
Pa ilustra e contraste, e lider di AVP a splica cu Aruba tabata 
un sociedad cu, los di cualkier partido politico y di cualkier 
gobernacion, algun decada atras a realisa cu mester di ley 
general pa proteha empleado pa no traha mas di 8 ora y pa 
tin un dia liber. Sinembargo, awe nan tin cu traha dos trabou 
pa por yega na e placa suficienten pa por pone pan riba 
mesa di nan famia. 
Mescos Aruba tabata e pais cu a crea ley pa proteha esun cu 
no tabatin placa pa bay dokter of pa paga pa remedi. P’esey 
a introduci un AZV y garantisa cuido medico. Awe, segun 
Eman, e concepto ey a keda destrosa paso pa paso. “Awe 
un pensionado cu apenas tin suficiente placa pa por paga 
pa tur nan otro necesidadnan, ta haya nan awe, ta laga dos 
remedi atras, haciendo un daño enormemente grandi na nan 
salud,” Eman a bisa den sala di Parlamento. Mescos a sosode 
cu enseñanza, caminda antes tabata subsidia scolnan y awe 
mayornan mester paga te hasta 500 florin di schoolgeld. 


E motibo di esaki ta masha cla y esey ta cu for di 2017 a 
cambia e prioridad di e pais di sirbi e bon comun pa bay sirbi 
interes particular; interes otro y aheno cu e interes general. 
Cifra di SVB ta mustra cu Aruba tin 22 mil pensionado cu ta 
ricibi un entrada bou di e minimo pa por biba. Desde 2022 
e pensionado a bay atras cu 700 Florin. Eman: “Esaki ta e 
cosnan cu a inicia desde 2017 cu a bin cu redoblacion di 
BBO prome di 3% pa 6% cu ta pone riba 3 schakel cu ta 
un aumento di 18% riba e costo di bida di nos ciudadano. 
Despues a subie cu 1% cu ta bira 3%, awo nos ta bay pone 


un 7% mas na grens.” 
Esaki ta e realidad cu Aruba ta bibando, Eman a afirma y 
p’esey durante di tratamento di presupuesto, AVP a entrega 
un presupuesto alternativo pidiendo pa un aumento di 
e reparatietoeslag pa por cubri e deficitnan aki. Lo a kita 
placa di goederen en diensten pa no tabatin nodo di kita 
remedi for di nos grandinan. Sinembargo escogencia di e 
gobierno tabata otro. Paso pa paso, nan a fractura henter e 
vangnet social cu a crea pa nos hendenan, un entrada cu ta 
cubri suficiente pa e necesidad basico. E lider di AVP a pone 
enfasis cu e cifranan cu el a trece dilanti durante e reunion 
publico, no ta algo cu a inventa, pero ta saca for di rela- 
tonan oficial di CBS y SVB y ta conoci pa gobierno tambe. 
Nan ta indica cu 56.1% di esunnan cu tin un trabou, ta gana 
2.500 florin of menos. Esey kier men cu 25 mil trahado ta 
bibando bou di e nivel minimo pa biba na e pais aki, no por 
sobrevivi. E situacion ta pio ainda pa esunnan di bijstand of 
pension. Eman a comparti e ehempel di un persona hand- 
icap cu ta biba na cas di pueblo na Noord. E tin un bijstand 
di 950 florin for di cual e tin cu paga 475 florin pa e cas 
y ta rest’e 475 florin pa biba. Mientras tanto, cada paso 
cu e Gabinete Wever-Croes II ta tuma ta otro medida cu ta 
aplica riba e ciudadano. Banco Central a a saca afo, for di 
un investigacion haci riba e situacion financiero di famia na 
Aruba cu 36% di e casnan ta preocupa pa demasiado debe. 
Pa Eman, esaki ta un consecuencia logico di e maneho hiba 
desde 2017, pasobra casi mita di bo poblacion ta bibando 
tur luna cu un deficit di 750 Florin. 


Eman ta puntra kico e gobierno ta haciendo pa atende cu e 
situacion doloroso aki? Ken den e gobierno aki a acepta un 
responsabilidad pa bisa cu nos ta bay atende cu e deficit 
aki? Nos ta bin cu un cambio riba e reparatietoeslag manera 
fraccion di AVP a sugeri? Nos ta bay wak con por evita mas 
ainda e BBO? Na su luga, Gabinete Wever-Croes II a bin en 
bloc pa purba ‘kill the messenger’ sin worry cu e message. 
“No ta worry cu e handicap cu tin cu biba cu 475 Florin, no 
ta worry cu esun cu ta haya mininumloon cu no sa con pa 
paga schoolgeld pa su yiu, no ta worry cu e pensionado cu 
no sa unda pa saca cen pa paga pa remedi; ban cu shete 
minister, caminta ta un a invita, pero a bin shete pa kill e 
messenger,” asina e parlamentario a bisa, indicando firme- 
mente cu bo por purba kill e messenger, pero e estadistica 
t’ey den rapport di instancia y shete minister no por sconde 
esey. 


Lider di partido, Mike Eman: 


Tin un pobresa emergente cu mas di 50 mil 
persona bibando bou di e entrada minimo 

D 
en Haag – Tata di futbolista Denzel Dumfries, Boris 
Dumfries a haci un bishita di cortesia na Minister Pleni- 
potenciario mr. Ady Thijsen. 


Denzel Dumfries - di origen Arubiano - como defensor a 
duna un bunita presentacion pa e ekipo Nacional di Hulanda, 
durante di e Campeonato Mundial di Futbol na Qatar aña 
pasa. Actualmente Denzel ta hungado pa Inter Milan. Denzel 
a cuminsa su carera como futbolista profesional na Sparta 
Rotterdam. Di Sparta el a bay hunga pa sc Heerenveen, pa 
despues di un aña scoge pa e team di PSV di Eindhoven. Na 
2018 Denzel debuta den e seleccion Nacional di Hulanda. 


Como aprecio Boris Dumfries a regala Minister Thijsen un 
shirt di futbol cu e number 22, cu ta e number cu Denzel ta 
hunga cune pa e ekipo Nacional di Hulanda. 
Minister Thijsen a gradici Boris pa e bunita regalo y a bisa 
cu Aruba ta hopi orguyoso cu un biaha mas un yiu di tera na 
hunga pa e ekipo Nacional di Hulanda, despues di Hedwiges 
Maduro. 
Potret cortesia di Arubahuis 


E 
siman a habri cu un reunion publi- 
co den Parlamento pa trata e Costo 
di Bida na nos Pais. Un reunion yama 


pa e fraccion di AVP den cual mayor- 
ia Parlamentario di AVP a briya cu nan 
ausencia. Miembronan di Parlamento 
a haci nan preguntanan na Gobierno y 
di parti di Minister encarga cu finansa 
publico, Minister Maduro a percura pa 
splica na placa chikito kico tur ta wordo 
haci pa stabilisa e situacion financiero 
di nos Pais Aruba. Esaki sigur despues 
cu Mike Eman a hiba un maneho finan- 
ciero descabeya cu a debilita e funda- 
mento riba cual Pais Aruba mester por 
a crece y conoce progreso. 


Durante e gobernacion di Mike Eman, 
e gastonan di interes a subi grande- 
mente cu mas di 100 miyon florin a 
consecuencia di e debe gigantesco 
di 2200 miyon florin cu Mike Eman a 
traha sin ‘give a damm’ cu Pueblo den 


apenas 8 aña. Gasto di interes awo ta 
tuma fondonan cu awe por a wordo 
destina pa trece alivio pa Pueblo. 
Danki na Mike Eman, awe e placa aki 
ta bay pa paga gastonan di debe, cu ta 
fondonan cu ta bay pafo di Pais Aruba. 
Nos ta papia aki di 253 miyon florin na 
gasto di interes den aña 2023, cu ta 1 
miyon florin pa cada dia di trabou. 


Mas cu claro e debe cu Mike Eman a 
traha durante e Gobierno di AVP, awe 
su consecuencia ta cu e ta preta riba 
e cartera grandi di nos Pais y special- 
mente riba e cartera chikito di nos 
Pueblo. No ta e pandemia so a trece 
presion riba e cartera di Pueblo, e 
debe cu Mike Eman a haci ta locual ta 
e origen di e pobresa creciente cu awe 
nos ta mira na nos Pais. 


Den e reunion publico riba Costo di Bida den Parlamento: 


Minister di Finansa Maduro ta splica na placa chikito e 
consecuencia cu e mal maneho hiba pa Mike Eman tin pa pueblo awe 


Tata di futbolista Denzel Dumfries 
a bishita Minister Thijsen 

Fortaleza Pa Famia 


Y pakico boso ta yama Mi, Señor, Señor y no ta haci locual Mi ta bisa? Ken cu bin cerca Mi y tende mi palabranan y haci 
nan, lo Mi mustra boso cu ken e ta igual. 


E ta igual, e ta igual cu un homber cu a traha un cas, kende a coba hundo, y pone un fundeshi riba e baranca, y ora cu a 
bin un diluvio, e torente di awa a suta duro contra e cas ey y no por a sacudie, pasobra e tabata bon traha. 


Ma esun cu tende y no haci nada, ta igual cu un homber, cu a traha su cas riba tera sin ningun fundeshi, y e torente di awa 
a suta duro contra dje, y mesora e a basha aden y e ruina di e cas tabata grandi (Lucas 7:46-49). 


Cada biaha cu nos desobedece Dios, y no warda Su palabra y principio nos tin cu deal cu e consecuencia. Si bo mishi cu 
fundeshi di un cas, e murayanan lo scheur y e cas lo basha abao, si e fundeshi ta zwak henter e construccion ta zwak. Den 
Matrimonio y Famia tin reglanan sagrado cu Dios a establece y asina nos desvia for di nan e enemigo ta drenta y causa 
desaster. 


Nos no por tuma decision riba nos mes y despues culpa Dios, pasobra hopi biaha nos ta tende expresion di rebeldia riba 
tur conseho di mayor, por ehempel” Ningun hende no por scoge homber of muhe pa mi, ami ta dicidi, y den esey e persona 
tin rason, pero bon conseho di mayor, semper ta na bo fabor. 


Ora un hende tuma decision contra boluntad di Dios, despues bo no por culpa ningun hende, pasobra ta bo mes a scoge, 
pa drenta cu un bandido, of un mucha muhe cabes habri, djis pa tipo, bon curpa, bon studia, auto nechi, of bon trabao, y 
bo no a tene cuenta cu caracter y conducta, y di cuminsamento boso ta pleita y bringa, boso tur dos ta bebe y bo ta pensa 
cu bo por cambia hende, pero ta solamente Dios por cambia hende. 


Tin casonan mas complica cu hende sa masha bon cu si bo forma cualkier relacion cu un hende cu ta infiel y cu tin dife- 
rente hende den su bida, pero bo ta kere den e bobedad cu si bo haya un yiu cune esey ta haci e persona di bo, y esey ta 
un gran mentira, y esey ta causa di hopi mama soltero y tata soltero, y hopi mucha den problema awendia.. 


Dios a pone standard pa Matrimonio y Famia, pa bendiciona y cuida famia, pasobra Dios sa cu e enemigo ta contra 
Matrimonio y Famia y awor nos ta mira y biba cu esey tur dia, pasobra e sistema di mundo no ta respeta Matrimonio y 
Famia. 


Esposonan, stima boso esposonan, y no sea amarga contra nan. 
Yiunan sea obedecido na boso mayornan den tur cos, pasobra esaki ta agradabel na Señor. 
Tatanan no provoca boso yiunan pa nan no perde animo. 
Esposanan sea sumiso na boso esposonan manera ta pas den Señor (Colosensenan 3: 18-21). 


Tur esaki ta locual Señor a establece, pero ora nos neglisha Dios su palabra e consecuencia ta pa nos, pasobra aunke 
cuanto nos sapatia, rabia, y culpa otro, e palabra di Dios no ta cambia. 


Y pa motibo di desobediencia, y rebeldia awe nos por mira decadencia di Matrimonio y Famia. 


Ta tempo pa bolbe bek na e baranca cu ta Cristo Hesus den oracion y ayuno, pa asina Dios tene misericordia y yuda nos. 


Sinceramente, Pastor Marcel Balootje 


Ban cuida nos matrimonio y 
famia, y obedece Dios su palabra 


Diamars, 25 April 2023 
OBITUARIO 
24 
AWEMainta 


“Señor ta mi Wardador, mi’n tin falta di nada; Den 
cunuku di yerba berde, E ta pone mi sosega. 
E ta hiba mi na awa trankil, pa mi bolbe haña forsa. 
E ta guiami den caminda drechi fiel na su nomber.” 
Salmo 23 


Cu dolor na nos curason pero conforme cu Dios su 
boluntad nos ta anuncia fayecimento di nos ser stima: 


Mildred Erlinda Kock 
Cariñosamente yama “ Milly ” 
* 7-7-1958-†18-4-2023 


Na nomber di su : 
Mama: + Susanna Tromp 
Tata: + Sergio Kock 


Su Yiu: Sharyselle Vanessa kock 


Rumannan: Edna y famia 
Regina y famia 
Franki y famia 
Nicolaas y famia 
Marcia y famia 


Madrina: Lucina Gonzalez-Kock 


Iha: Mayerline Joanne Kelly 


Sobrina (o)nan: Narciso, Judella, Joanne, Joel, 
Gilbert, Elvis, Nicolas, Leonard, Faryselle, 
Zulienne 


Swa I cuñanan 
Famianan, primo(a)nan, amistadnan, conocirnan, 
bisinjanan y colleganan di Boogaard Assurantiën. 


Acto di Condolencia y Entiero lo tuma lugar: 
Diamars 25 april 2023 di 9:00am -11:00am na 
Parokia Birgen di Fatima Dakota despues pa 
sigui pa Santana Sabana Basora. 


Nos kier pidi nos disculpa si den nos tristeza nos 
por a lubida algun famia of conocirnan. 


Despues di entiero nos lo no ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 
Alicio Quandt 
*15-08-1938 - †20-03-2023 


Acto di despedida lo wordo anuncia despues. 


“Senor ta mi wardador, 
pues lo mi no tin falta di nada. Den cunucu du 
yerba berde e ta pone mi sosega” - Salmo 23:1 


Cu honda pena pero conforme cu boluntad 
di Dios, ta anuncia cu a fayese cristianamente: 


Rita Werleman – 
Winterdaal 
*30-05-1943 - †24-04-2023 


Mayornan: †Teofilo (Beto) y †Ida Winterdaal 


Esposo: †Alex Werleman 


Yiu: Glenda y Armando Kelly 


Nieto: Jeanmichel 


Rumannan: 
†Simona y †Dufi Rasmijn y famia 
†Maria y †Poly Kelly y famia 
Luisa y †Chido Feliciana y famia 
Lucia Winterdaal 
Olga y †Lee Franken y famia 
†Ale Winterdaal 
†Felis Winterdaal 


Sobrinonan y Sobrinanan 
Sobrinonan y Sobrinanan di †Alex 
Demas famianan, bisinjanan y conocirnan. 


Acto di entiero lo tuma lugar diabierna 28 
di april na Misa Inmaculada Concepcion 
na Santa Cruz y despues pa Santana 
Catolico na Santa Cruz. E resto mortal lo ta 
reposa di 2’or pa 4’or den Misa. 


Ta lamenta cu despues di entiero lo no ricibi 
bishita di condolencia na cas. 


Bo a kambia mi luto na baile, 
Bo a kita mi paña di rou, 
kaba bo a bisti mi di fiesta. 
Salmonan 30:11 


Cu inmenso dolor na nos curazon pero 
conforme cu boluntad di Dios nos kier 
anuncia fayecimento di: 


Yolanda Jansen Croes 
mihor conoci como: 
“Yol” of “Oma cabei cora” 
*08-03-1938 †21-04-2023 


Na nomber di su: 
Casa: Tirso Jansen 


Yiunan: 
Naomie Ponson & Byron Holsman 
Janine Ponson 
Cheryl Adamus 


Nieto(a)nan: 
David & Angelique Dania 
Daphne Wouters 
Kadhir Lourens & Lin Braams 
Nabila Lourens & Ashley Tromp 
Shaelly Ras 
Randon Koolman & Devin de Veer 
Shayna Koolman 


Bisanieto(a)nan: 
Iceik, Iziandra, Ivy-ëlly, Kayno, Finley 


Rumannan: 
Arturo “Tuyo” Croes 
Jose-Francisco “Pancho” Croes 


Cuña: Elvia Croes 


Yiunan di su casa: 
Giovanni Jansen y famia 
Naishel Jansen 
Giovonne Jansen 
Aishela Jansen 
Mazzarella Jansen 
Marielys Jansen 


Subrino(a)nan: 
Eddie 
Viveca, Armando, Bianca, Alexander 
Miriam, Johannes, Yvonne 
Blanca, Joselin 
Ghislaine, Naomi, Jeremy, Derrick 


Primanan mas yega: Sandra y Sarina 
Amigonan di cas: Luz, Ina, Randolph 


Y demas prima y primonan, comer y 
compernan 


Kier a invita tur amigo, bisiña y conocir 
pa asisti na e acto di entiero cual lo tuma 
lugar diaranson 26 di april 2023 di 2or pa 
4or di atardi na Misa Santa Theresita na 
San Nicolaas y sigi pa cremcion den seno 
familiar. 


Oportunidad pa condolencia lo ta diamars 
25 di April 2023 di 6or di atardi pa 8or di 
anochi na Pray Funeral Home na San 
Nicolaas. 


Diamars, 25 April 2023 
AWEMainta 
OBITUARIO 
25 


Tera ta di SEÑOR, y tur loke cu e ta contené, 
mundo, y esnan cu ta biba den djé. 
Pasobra El a fund’é riba e lamannan, y a 
stables’é riba e riunan - Salmo 24: 1-2 
Louis S. Pauléus 
Cariñosamente yama “Paul” 
*12-07-1955 - †18-04-2023 


Na nomber di su: 
Casa: Limane Cazeau Pauléus 


Rumannan: Marie Pauléus 
Lévè Pauléus 
Alourdes Civil 
Enny Desrosiers 


Yiunan: Sophonie Pauléus Marcelus casa di 
Edwidge Marcelus 
Youseline Pauléus Antoine 
Evodie Pauléus 
Woodlyne Pauléus 
Woodthes Pauléus casa di Trina Pauléus 
Yrmane Pauléus st Robert casa di Iscarde st 
Robert 


Nietanan: Christal Antoine yiu di Renel Antoine 
Ashmaila Antoine yiu di Renel Antoine 
Shania Frederic 
sImani Marcelus 
Naphtalie Donata 


Demas Famia Ruman di misa Aruba 


Ta invita pa acto di entiero cual lo tuma lugar na 
Aurora Funeral Home diamars 25 di April 2023 di 
2’or pa 4’or di atardi. Despues lo sali pa Santana 
Central Sabana Basora. 
Condolencia lo tuma lugar na Aurora Funeral 
Home dialuna 24 di April 2023 di 7’or pa 9’or di 
anochi. 


Despensa nos pero despues di entiero nos no por 
ricibi bishita di condolencia na cas. 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristesa na nos curason, nos ta 
participa fayecimento di: 


Mario Lugo 
Mihor conoci como: “Mai” 
*12 september 1945 - †19 april 2023 


Mayornan: 
†Arbolina Paesch y †Adan de Jesus Lugo 


Na nomber di su: 
Yiunan: 
Michael Croes y famia 
Sharin y Abelo Cabral de Andrade y famia 


Nieto y nietanan: 
Ayscheline Jansen y famia 
Esmeralda Croes 
Ricardo Croes y famia 
Corien Croes y famia 
Shabela Cabral de Andrade y Edson Thiel y 
famia 
Abelo Jr Cabral de Andrade y Mitylene 
Tromp 
Sharibel Cabral de Andrade 


Rumannan: 
Armando y Fermina Lugo y famia 
Maria y Juan Wernet y famia 
Martin Lugo 
†Efrain Lugo 
Juan Paesch 
Damasco Paesch 
Vicky Paesch y Fernando Figaroa y famia 


Mescos cu ruman: 
Angelberta Croes y famia 


Sobrino y sobrinanan: 
Marlene Wernet y Laiyoni Werleman y famia 
†Francis y Elizette Wernet y famia 
Lilian Wernet 
Fernandito y Suehen Figaroa y famia 
Edward Figaroa y Micheline Remy y famia 


Bisanieto y bisanietanan, swa y cuñanan, 
primo y primanan, amigonan di cas, bisiña 
y conocirnan y demas famia na Aruba y 
Venezuela. 


Famia: Lugo, Paesch, Croes, Cabral de 
Andrade, Thiel, Tromp, Petrochi, Werleman, 
Jansen, Danje, Ras, Wernet, Figaroa, 
Geerman, Segura, Erasmus, Morel, Pourier, 
Remy, Koolman, Marin, Lampe. 


Ta invita pa acto di condolencia y entiero 
cual lo tuma lugar Diaranson 26 April 2023, 
for di 2or pa 4or di atardi, na Aurora Funeral 
Home y despues lo sali pa Santana Catolico 
Kranwinkel na Paradera. 


Nos ta lamenta cu despues di entiero nos no 
por ricibi bishita di condolencia na cas. 
Nos disculpa si den nos tristesa nos por a 
lubida algun famia, amigo of conocir. 


“Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, 
mi por stens di loke Señor ta hasi” 
Salmo 33 


Nos ta anuncia fayecimento di 


Sr. Robert Ray Reyes 
Mihor conoci como “Roy” 
*December 8, 1946 - †April 19, 2023 


Na nomber di su: 
Querida esposa: Rina Reyes-Kock 


Yiunan: 
José “Jobert” Reyes y Julienne Reyes- 
Comenencia 
Jean-Carlo Reyes y Lysandra Donata 


Nieto y Nietanan: 
Jeaun, Luke, Dara, Damen y Elenah 


Rumannan: 
Audrey y †Ivan Mauw A Sam-Jeuken 
†Walter y Lupe Jeuken y famia 
Dianna y Leo Lemmens-Jeuken y famia 
†Stanley y †Gioconda Reyes y famia 
Adrianus “Jhon Jhon” y Maricarmen Reyes y 
famia 


Swa y Cuñanan: 
Marcelo y Carmen Luisa Kock y famia 
Ricardo y Sita Kock y famia 
†Juan y Irma Kock y famia 
†Ignacio “Nico” Kock 
Lidia Kock y †Francisco (Chito) Quandus y famia 
Chicho y Anyela Kock y famia 
Susana Kock y famia 


Amigonan di cas: 
Lucio Vrolijk y famia 
Lino Irausquin y famia 
Ronny Donata y famia 
Papito Comenencia y famia 


Doñonan di trabou: 
Fernando y Jossy Da Costa Gomez 


Subrina y Subrinonan, Primo y Primanan, 
Conocirnan, Coleganan di Gomez Enterprises 
Aruba & Curacao y King Ocean Services Miami y 
Amigonan di clubnan di auto clasico 


Demas famia: 
Reyes, Jeuken, Lemmens, Mauw A Sam, Pellicer, 
Pichardo, Kock, Quandus, Werleman, Vrolijk, 
Irausquin, Donata, Comenencia y demas famia y 
conocirnan 


Nos sincero disculpa si den nos momento di 
tristeza por a lubida di menciona un of otro 
persona 


Ta invita pa e acto di condolencia y despedida 
cu lo tuma lugar diamars 25 di april 2023 na 
Aurora Funeral Home di 6’or di atardi pa 9’or di 
anochi. Cremacion lo tuma lugar den seno di 
famia. 


Despues di entiero no ta ricibi bishita 


Na lugar di krans un donacion na Wilhelmina 
Kanker Fonds lo ta altamente aprecia 
Lo tin un box disponibel pa esaki 


NOTA: No ta permiti pa filma ni saca potret di 
defunto 


Gradicimento y Invitacion 


Den nomber di famia nos ta gradici henter famia, 
bisiña-, amigo-, conocir- y rumannan den oracion 
Beato “Dr. José Gregorio Hernandez”, cu boso 
presencia y atencion. Alabes na tur cu a expresa 
nan condolencia por medio di nan presencia, 
yamada, mail, Facebook, Whatsapp of den un 
otro forma cu boso sosten den e momentonan 
dificil aki. 
Un danki tambe na e verpleegsternan di 3de 
afdeling di Hospital, na Dokter di Cas dr. Anthony, 
na Specialistanan dr. Petronilia y dr. Leong. 


Mario Freddy Thiel 
Cariñosamente yama “Fechi” 
*19 januari 1954 - +15 april 2023 


Nos ta invita pa asisti na tres Santo Sacrificio di 
Misa cual lo tuma lugar na Misa Santa Filomena, 
Paradera ariba e siguiente dianan: 
Diasabra, 22 april 2023 pa 7 or di anochi 
Diamars, 25 april 2023 pa 7 or di anochi 
Diabierna, 28 april 2023 pa 7 or di anochi 
Despues di Santo Sacrificio di Misa di ocho dia lo 
tin un Rosario na Ayo 31 pa sosiego di alma di nos 
difunto stima Freddy, “Fechi”. 


